open-index/open-wikipedia-markdown huggingface dataset:
Rossbybølge

**Rossbybølger** (eller **planetære bølger**) er storskala bevegelser i havet eller atmosfæren som blir skapt av endringer av corioliskraften med breddegraden. Bølgene ble først oppdaget i atmosfæren i 1939 av Carl-Gustaf Rossby som senere forklarte bevegelsene deres. 

## Planetære bølger
Rossbybølger har en fasefart (farten til bølgetoppene) som alltid går vestover. Gruppefarten (assosiert med energifluksen) til bølgen kan derimot ha en annen retning. I hovedsak har kortere bølger en gruppefart i østlig retning, mens lange bølger har en gruppefart mot vest. 

Man snakker om barotrope og barokline rossbybølger for å skille mellom den vertikale strukturen deres. Barotrope rossbybølger varierer ikke vertikalt og har den høyeste forplantingsfarten. De barokline bølgene er senere med en fart på bare et par centimeter i sekundet eller mindre.

## Atmosfæriske bølger
Rossbybølger i atmosfæren kan vi lett observere som storskala svingninger i jetstrømmen. Når disse svingningene blir ekstra store kan de skille fra hverandre kalde og varme luftmasser og danne lavtrykk og høytrykk. 

Fasefarten er gitt ved:
: c = u - \frac{\beta}{k^2}

Der *c* er bølgefarten, *u* er den gjennomsnittlige vestlige vinden, *<math>\beta</math>* er rossbyparameteren, og *k* er det totale bølgetallet.

## Havbølger
Både barotrope og barokline rossbybølger i havet skaper variasjoner i høyden på havoverflaten, men bølgelengden til bølgene har vært svært vanskelig å måle før man fikk satellitter som kunne måle denne høyden. Barokline bølger fører til store endringer i termoklinen i havet, ofte flere titalls meter. Satellittobservasjoner har vist at rossbybølger, særlig på lavere og midlere breddegrader, kan bruke måneder og til og med år på å krysse store hav som Stillehavet.

## Se også
*Atmosfærisk bølge

## Litteratur
* Rossby, C-G (1939), Relation between variations in the intensity of the zonal circulation of the atmosphere and the displacements of the semi-permanent centers of action, *J. Marine Research* pp38-55
* Platzman, G (1968) The Rossby wave, *Quart. J. Roy. Meteorol. Soc.* pp94-248
* Dickinson, R E (1978) Rossby waves – long-period oscillations of oceans and atmospheres, *Ann. Rev. Fluid Mech.* pp10-195

## Eksterne lenker
* En introduksjon til rossbybølger i havet
Sildefisker

* ansjosfamilien  
* Pristigasteridae  
* rovsilder
* sildefamilien
* Sundasalangidae
* tannhodesild 

**Sildefisker** (Clupeiformes) er en gruppe strålefinnede fisker med omkring 300 arter fordelt på 6 undergrupper. De fleste artene er planktonetere.

## Litteratur
* 
* 

## Eksterne lenker
*
Rossbytallet

**Rossbytallet** er et dimensjonsløst tall som blir brukt for å beskrive strøm i ei væske. Tallet er kalt opp etter Carl-Gustaf Rossby. Vanligvis blir tallet brukt om strømmer i havet eller luftstrømmer i atmosfæren og beskriver forholdet mellom netto akselerasjon i en væske og coriolisakselerasjonen som kommer av at jorden roterer. Tallet er også kjent som *kibeltallet*. 

Det er definert som:

:R_o=\frac{U}{Lf}

der *U* er hastighetsskala og *L* er lengdeskala på fenomenet. *f* = 2 &Omega; sin &phi; er corioliskraften, der &Omega; er vinkelfarten til jordrotasjonen og &phi; er breddegrad.

Når rossbytallet er stort (enten fordi *f* er liten, som i tropene, fordi *L* er liten eller farten er stor) kan effekten av jordrotasjonen neglisjeres. Når rossbytallet er lite er effekten av jordrotasjonen stor og nettoaksellerasjonen såpass liten at en kan bruke geostrofisk tilnærming.
Beatrix

**Beatrix** er et kvinnenavn med opprinnelse i *Viatrix*, en feminin form av det senlatinske navnet *Viator* som betyr «reisende». Endringen fra *Viatrix* til *Beatrix* skyldes assosieringen med det latinske ordet *beatus*, «velsignet».

## Utbredelse
Navnet var vanlig blant de tidlige kristne. I England ble det mer sjeldent etter middelalderen, men fikk en oppgang igjen på 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Beatrix Potter (1866-1943), britisk barnebokforfatter
* Beatrix av Nederland (f. 1938), dronning av Nederland

## Referanser


## Eksterne lenker
Pteranodon

Se tekst

***Pteranodon*** var en slekt av store flygeøgler som levde i Nord-Amerika for 86–80 millioner år siden, i sen krittid. Med et vingespenn på opptil 9 meter var den et av de største flyveøglene. De var reptiler, men ikke dinosaurer, noe som er en utbredt misforståelse. Man vet at menyen dens bestod av fisk, siden det er funnet fossilerte fiskebein i magen til et dyr.

Det er funnet fossiler av unger i mange størrelsesklasser, hvilket trolig betyr at de vokste langsomt slik som de fleste krypdyr, og at de ikke hadde noen utstrakt yngelpleie der ungene ble matet av foreldrene.

## Arter

Det er funnet flere arter av *Pteranodon*, hovedsakelig fra USA. De beskrevne artene er:

* *Pteranodon comptus*
* *Pteranodon harpyia*
* *Pteranodon longiceps*
* *Pteranodon occidentalis*
* *Pteranodon sternbergi*
* *Pteranodon umbrosus*
* *Pteranodon velox*

## Referanser


## Eksterne lenker
*
Fylkesvei 121 (Hordaland)

**Fylkesvei 121 i Hordaland** (**Fv121**) gikk mellom Sævareid i Fusa og Eikåsen i Kvinnherad. Veiens lengde var 24,8&nbsp;km.

2019 ble veien del av fylkesvei 549.

## Kommuner og knutepunkter

*Endepunkt Sævareid kai
* Sævareidvegen fra Sævareid til  Kilen

*Engjavik
*Mjånes
* Baldersheimtunnelen (60 m)
*Baldersheim
* Tveittunnelen (67 m)
* Hovdatunnelen (461 m)
* Skårtunnelen (386 m)
*Nordtveitgrend
* Grunnasund bru (over Grunnasundet, 135 m)
* Vetlehovdatunnelen (625 m)

* Ølvesvegen fra Eikåsen mot  Gjermundshamn, og mot  Mundheim i Kvam

## Referanser


## Eksterne lenker
* Vegvesenets vegkart
Sjirokko

**Sjirokko**, også kalt **scirocco**, **sirocco** eller **jugo**, er et vindfenomen i Middelhavet. Sjirokkovinden kommer fra Sahara og kan komme opp i orkan styrke i Nord-Afrika og Sør-Europa. Lokalt er den kjent som **qibli** (قبلی    «som kommer fra qibla».)

## Om navnet
*Scirocco* og *sirocco* er italienske navn som det greske ordet for vind "σιρόκος" (sirokos) kommer fra, mens *jugo* er navnet på fenomenet i Kroatia og *ghibli* i Libya. Scirocco som når sørspissen av Frankrike inneholder mer fuktighet og er der kjent som *[[marin (vind)|marin]]*. I de sørvestlige områdene i Spania kalles vinden *leveche*. Leveche har gjerne med seg rødt støv fra Sahara og assosieres gjerne med uvær og kraftig nedbør.

## Utviklingen av sjirokko
Sjirokko oppstår når en varm og tørr tropisk luftmasse trekkes nordover av lavtrykk som beveger seg østover gjennom Middelhavet. Den kontinentale vinden blandes med kjøligere og fuktigere luft fra den maritime syklonen (lavtrykket), og syklonens rotasjon driver den blandede luften mot sørkysten av Europa.

## Virkninger

Sjirokkoen skaper tørre og støvete forhold langs den nordlige kysten av Afrika, stormer i Middelhavet og kaldt, fuktig vær i Europa. Den kan vare fra en halv dag opp til flere dager. Vinden kan forårsake helseplager, på grunn av varmen og støvet i Afrika og på grunn av den fuktige kulden i Europa, og støvet i sjirokkovinden kan slite på mekaniske innretninger. 

Disse vindene, med hastigheter opp mot 100 km/t, er mest vanlige om våren og høsten. Toppen nås gjerne i mars og november, hvor vinden kan komme opp i orkan styrke.

## Lignende vinder
Andre dominerende vindsystemer i regionen er boravinden (nordvestlig) og libecciovinden (sørvestlig).

## Se også
*Vind
*Beauforts skala

## Referanser


## Eksterne lenker
* Navn på vinder
Jevgenij Abalakov

**Jevgenij Mikhajlovitsj Abalakov**, russisk Евгений Михайлович Абалаков (født , død 24. mars 1948) er en tidligere sovjetisk fjellklatrer og skulptør.

Han er kjent for å ha nådd toppen av Kommunistfjellet (Ismail Samani-fjellet), som er 7495 meter høyt, 3. september 1933 sammen med en ekspedisjon.

I starten av Den store fedrelandskrigen ble han sendt til fronten, og våren 1948 døde han under mystiske omstendigheter mens han forberedte bestigningen av Jengish Chokusu. Hans bror, Vitalij Mikhajlovitsj Abalakov var også fjellklatrer.

## Referanser
 

## Eksterne lenker
* Royal Geographical Society - Mountaineers: Great Tales of Bravery and Conquest - Abalakov Brothers (Google Books)
Fort William (Skottland)

**Fort William** er en by (*[[Bystatus#Engelsktalende land|town]]*) i området Lochaber i Det skotske høylandet. Byen ligger på østbredden av bukten Loch Linnhe. Ved folketellingen i 2011 hadde Fort William en befolkning på , noe som gjorde det til den nest største bosetningen i både regionen Highland og hele det skotske høylandet; bare byen Inverness har en større befolkning. Beregnet befolkningstall for 2020 er derimot en klar nedgang,  innbyggere.

Fort William er et stort turistmål på A830-veien til de skotske øyene, med dalen Glen Coe like i sør, fjellene Ben Nevis og Aonach Mòr i øst, og grenden Glenfinnan i vest. Byen er et utgangspunkt for fjellvandring og klatring på grunn av sin nærhet til Ben Nevis og mange andre skotske *[[munro]]* (fjell). Det er også kjent for sin nærliggende anlegg for terrengsykkel. Byen er også starten/slutten på både West Highland Way (Milngavie – Fort William) og Great Glen Way.

Rundt 726 mennesker (7,33 % av befolkningen) oppgir de kan snakke eller forstå skotsk-gælisk.

Det lokale fotballaget Fort William FC, som for tiden spiller fotball i ligaen for North Caledonian Football etter å ha rykket ned fra Highland Football League i sesongen 2021-22. Etter mange tap og null poeng har den blitt karakterisert som «Det verste fotballaget i Storbritannia». Klubben benytter Claggan Park som hjemmebane.

## Historie

Den eldste registrerte bosetningen på stedet er at soldatene til Oliver Cromwell bygde trefort i 1654 som en base for britiske tropper for å pasifisere klanen Cameron etter krigene mellom de tre kongedømmene. I tiden etter den ærerike revolusjon da William av Orange overtok den britiske tronen som Vilhelm III av England, ble festningsverket kalt for Fort William da de britiske myndighetene forsterket stedet for å kontrollere skotske klaner i området. Bosetningen som vokste rundt festningen ble kalt Maryburgh, etter Vilhelms hustru, dronning Maria II av England. Denne bosetningen ble senere omdøpt til Gordonsburgh, og deretter Duncansburgh før den ble omdøpt til Fort William, denne gangen etter prins William, hertug av Cumberland. Det har vært forskjellige forslag gjennom årene for å gi nytt navn til byen (for eksempel til Invernevis).

Historisk har området rundt Fort William og Lochaber vært landet til klan Cameron, og det har vært et antall hovedsakelig Cameron-bosetninger i området, eksempelvis Blarmacfoldach. Før festningsverket ble reist var Inverlochy den fremste lokale bosetninger og var også lokaliseringen av to slag — det første var slaget ved Inverlochy i 1431 mellom klan Donald og Alexander Stewart, jarl av Mar og det andre var slaget ved Inverlochy i 1645 mellom rojalister og parlamentarikere.

I 1934 ble Laggan-demningen ved elven Spean fullført som en del av Lochaber-vannkraftordningen av Balfour Beatty for British Aluminium Company. De overvåkende ingeniørene var firmaet C. S. Meik og William Halcrow, nå kjent som Halcrow Group. Dammen ble bygget for å drive aluminiumsverk.

## Fotnoter

## Referanser


## Eksterne lenker
* 
*  Turistside om Fort William
Fredrik Conradi

**Fredrik Cato Conradi** (1926–1991) var en norsk sanger og reklamemann.

Han var fra 1951 til 1954 medlem av popgruppa The Monn Keys, og spilte inn plater sammen med blant andre Egil Monn-Iversen, Sølvi Wang og Oddvar Sanne. Som sanger hadde han små roller i spillefilmene *Portrettet* (1954) og *[[Brudebuketten]]* (1953). Conradi trakk seg fra gruppa til fordel for en jobb som reklamesjef i Esso.

Fredrik Conradi var faren til Renée Conradi, Jacob Conradi og skuespilleren Kåre Conradi.

## Filmografi
* 1954 – *[[Portrettet (film)|Portrettet]]* Mann i Solsund Sangkor (The Monn Keys)
* 1953 – *[[Brudebuketten]]*

## Referanser


## Eksterne lenker
* 
*
Fort William

**Fort William** kan vise til:

*Fort William (India) – en festning i den indiske byen Calcutta
*Fort William (Canada) – en kanadisk by som ble en del av Thunder Bay i 1970
*Fort William (Skottland) – by i Skottland
I kveld med Per Ståle

***I kveld med Per Ståle*** er et norsk talkshow med Per Ståle Lønning som ble sendt på TV 2 i 2001. Lønning hadde hjelp fra kinesisk-norske Gong (kalt «Kinamann») som var utegående stuntreporter. Tor Erling Staff hadde en fast sekvens som het «På Soverommet». Programmet gikk på fredager.

Premieren ble sett av 541 000. Noe som gav en markedsandel på 31 prosent.

## Om serien
Noen av de som var gjester: Siv Jensen, Kenneth Sivertsen, Lasse Hallberg, Jon Eikemo, Hilde Frafjord Johnson, Karita Bekkemellem Orheim, Mette Iversen, Gunnar Stålsett, Kurt Oddekalv, Odd Nerdrum, Vibeke Løkkeberg, Tanja Hansen, Ivar Hoff, Carola Häggkvist og Thorbjørn Jagland.

## Referanser


## Eksterne lenker
* Jagland omtalte president som Bongo fra Kongo (VG, 2001)
Wilhelm Mustad

**Wilhelm Martin Christie Mustad** (født 8. februar 1877 i Kristiania, død 1. november 1961) var en norsk fabrikkeier. Han var medeier i firmaet O. Mustad & sønn og skal ha vært opphavet til uttrykket «klin kokos».

Faren Hans Mustad (1837–1918) drev en rekke fabrikker i Norge og andre land i Europa. I 1900 bodde Wilhelm Mustad, som hadde tatt eksamen ved Oslo handelsgymnasium, sammen med sine foreldre i Drammensveien 69 og jobbet som volontør i O. Mustad & sønn i Kristiania. Mustad importerte den første kjente mastiffen til Norge, «Rita», i 1904. Fra 1905 ble Wilhelm og hans fire brødre medeiere, og de arvet hele firmaet i 1918 da faren døde. Firmaet var da et av Norges absolutt største. I 1959 trakk han seg ut av firmaet, to år før sin død.

Wilhelm Mustad eide «Granly», en sveitser-villa i Bjerkealléen 23 på Strand i Bærum bygget av Charles Dick i 1883. Han solgte en rekke boligparseller før eiendommen ble donert til Østre Bærum Sanitetsforening, som i dag har et tilbud for slagrammede med driftsstøtte fra Bærum kommune. 1928. I 1923 stod villaen *Elsero* ferdig på Madserudhøyden i Oslo. Villaen var tegnet av Arnstein Arneberg i 1918 og var oppkalt etter Mustads kone Else Mustad. Ekteparet hadde hvert sitt store soverom, med en luke i veggen mellom dem så de kunne rope til hverandre.  Arbeidet ble tildelt Houens fonds diplom i 1927 og fredet i 1984.  Etter Mustads død  har bygningen vært eid av Oslo kommune (forkjøpsrett) 1974, murmester Trygve Brudevold 1983, Hare Krishna-bevegelsen 1995 og Jan F. Sveen interiørfirma 2000.

I 1930 kjøpte Mustad den tidligere lensmannsgården Nordre Lunde i Lillehammer av Gudbrand Fliflet.

Wilhelm Mustad var altså sønn av fabrikkeier Hans Mustad (1837–1918) og Marie Bernhardine Heyerdahl (1844–1922).  Hans brødre var Ole Mustad, Jr. (1870–1954), Hans Clarin Hovind Mustad (1871–1948), Halfdan Magnus Mustad (1874–1967), Wilhelm Martin Christie Mustad (1877–1961) og Nicolai Christian Mustad (1878–1970).  Han giftet seg i 1908 med Else Johanne Brun Rolfsen (født 1887–1973) fra Bergen, datter til forfatter Johan Nordal Brun Rolfsen og søster til Alf Rolfsen. Wilhelm og Else fikk  sønen Halvor Hieronymus Mustad (1909–1978), Wilhelm Mustad (1912–1980), Kirsten Vedastine Mustad (1914–1936), Johan Nordahl Rolfsen Mustad (1917–1972).

## Referanser


## Eksterne lenker
* Arnebergs praktvilla Elsero – Aftenposten 2. september 2006
Ferrelcelle

En **ferrelcelle** er en atmosfærisk sirkulasjonscelle som finnes mellom hadleycellen og polarcellen på midlere breddegrader. Den er oppkalt etter William Ferrel, som beskrev vestavindsbeltet på mildere bredder. I Nord-Atlanteren er vestavindsbeltet den nordlige delen av den generelle luftsirkulasjonen rundt høytrykk i subtropiske strøk. Ferrelcellen er termisk indirekte, noe som betyr at kinetisk energi blir omformet til indre eller potensiell energi. Den virkelige atmosfæriske sirkulasjonen er derimot mer kompleks en det forenklede sonale strømmønsteret en kunne vente seg. Man kan også argumentere for at ferrelcellen ikke eksisterer i det hele tatt, og den er mye mindre markant enn hadley- og polarcellen.

## Jetstrømmer
I vestavindsbeltet blir varmluft ved overflaten drevet nordover av trykksystemer og tvunget til å stige over kald luft som blir drevet sørover. Corioliseffekten får den nordlige luftstrømmen, som blir tvunget oppover i høyden av kald- og varmfronter, til å bøye av til høyre og danne vestlige jetstrømmer i høyden. Strømmen i høyden blir ikke påverket av trykksystemer som tvinger den tilbake mot subtropene. Men når friksjon får strømmen til å sakke av, kan luften over polarfronten flytte seg nordover og synke ned i polarområdene. Luften strømmer så bort fra polområdene langs bakken i forbindelse med den polare østavinden.

## Se også
* Atmosfærisk sirkulasjon

## Litteratur
* Laing, David (1991). *The Earth System: An Introduction to Earth Science* Wm. C. Brown ISBN 0-697-07952-X
Lily Allen

**Lily Rose Beatrice Allen** (født 2. mai 1985 i Hammersmith i London) er en engelsk artist bak albumet *Alright, still*. Sjangeren er pop/ska. Hun er datter av skuespilleren, komikeren og musikeren Keith Allen og filmprodusenten Alison Owen. Hun har en eldre søster, Sarah, en bror, skuespiller Alfie Allen (som hun synger om i sangen «Alfie») og flere halvsøsken.

## Liv og virke
### Bakgrunn
Allen ble født i London, men flyttet mye og gikk på 13 forskjellige skoler i løpet av oppveksten og ble utvist fra mange av dem. Som 15-åring sluttet hun på skolen. Selv forteller hun at selv i tidlig alder hadde hun problemer med autoriteter og at musikken ble et opprør for henne, men også en måte å uttrykke følelser på. 

### Musiker
På ferie på Ibiza møtte hun Georg Lamb fra plateselskapet A&R, som introduserte henne for musikkprodusenten Futur Cut. Han har skrevet mange av Lilys melodier. Lily er kjent for å uttale seg skarpt om andre artister, blant annet Kylie Minogue, Bob Geldof og Madonna. Hun er blitt kåret til UKs 3. «coolest person», men også den 10. «Most Annoying Person of 2006».

I september 2009 uttalte Allen at hun ikke ser noen måte å tjene penger på å utgi ny musikk. Hun annonserte også at hun har «ingen planer» om å produsere et nytt album, at hun ikke kom til å fornye sin platekontrakt, og at hun vurderer en karriere som skuespillerinne.

Den 25. juni 2022 fremførte hun en av hennes mest kjente låter; «Fuck You» sammen med Olivia Rodrigo på Glastonbury-festivalen i protest mot opphevelsen av Roe mot Wade dagen før.

### Musikken
Lily Allen har bodd i flere områder av London, og dette har påvirket musikkstilen hennes. I 2005 signerte hun kontrakt med Regal Records (EMI). Hun lastet opp sangene på MySpace i november 2005, og fikk mye omtale grunnet store besøkstall. Dette endte med demoen «LDN» som ble Allens første singel, 24. april 2006. Lilys debutalbum *Alright, Still* ble sluppet ut 3. juli 2006 i UK, den 17. i Europa og 30. januar 2007 i USA. Albumet har elleve sanger. I USA promoteres «Smile» som den første singelen. Allen har også en parodi av 50 cents «Window shopper» på MySpace og på konserter. Denne er ikke på plata. Allen er også med i Robbie Williams nye utgivelse, *Rudebox* på «Lights Go Down».

## Diskografi
* *Alright, Still* (2006)

#«Smile»
#«Knock ´Em Out»
#«LDN»
#«Everything´s Just Wonderful»
#«Nor Big»
#«Friday Night»
#«Shame For You»
#«Littlest Things»
#«Take What You Take»
#«Friend Of Mine»
#«Alfie»
* *It's Not Me, It's You* (2009)
#«Everyone's at It»
#«The Fear»
#«Not Fair»
#«22»
#«I Could Say»
#«Back to the Start»
#«Never Gonna Happen»
#«Fuck You»
#«Who'd Have Known»
#«Chinese»
#«Him»
#«He Wasn't There»

## Referanser


## Eksterne lenker
* 
* 
* 
*
Paramaribo

**Paramaribo** er hovedstaden i landet Surinam i Sør-Amerika. Den gamle bebyggelsen fra det 17. og 18. århundre har siden 2002 stått oppført på UNESCOs verdensarvliste.

Paramaribo har et folketall på om lag  innbyggere, mer enn halvdelen av Surinams befolkning. Innbyggerne i Paramaribo er hovedsakelig av afrikansk, indiansk, indisk, javanesisk, kinesisk og nederlandsk opphav.

## Historie
Britene grunnla byen i 1630. I 1651 ble den hovedstad i den britiske kolonien Surinam. Kolonien og byen kom på nederlendernes hender i 1816, og forble det til uavhengigheten.

Det var bybranner i Paramaribo i 1821 og 1832.

Universitetet i byen ble grunnlagt i 1968. I 1975 ble Paramaribo hovedstad i det selvstendige Surinam.

## Næringsveier
Byen eksporterer bauksitt, sukkerrør, ris, kakao, kaffe, rom og tropisk tre.

## Severdigheter
Paramaribos sentrum er Uavhengighetsplassen (*Onafhankelijkheidsplein*), som ligger til både presidentpalasset og regjeringsbygningen. Plassen har mange palmer. Andre steder er Surinams museum, myntmuseet og Fort Zeelandia (fra 1600-tallet). Det finnes også flere andre bygninger fra kolonitiden.

Byen har også mange forskjellige religiøse bygninger på grunn av stor etnisk spredning. Der er to synagoger, mange moskeer, to hinduistiske templer, en hollandsk reformert kirke og en romersk-katolsk katedral bygget i 1885 av tre.

Der er mange hoteller i byen. Det største er Torarica Hotel, som også inneholder et kasino.

## Fotogalleri
 
Fil:Presidential Palace - Paramaribo.jpg|Presidentpalasset, *Onafhankelijkheidsplein*
Fil:GroteStadskerk1847.jpg|Herrnhuter Brüdergemeine, Steenbakkerijstraat (1847)
Fil:KathedraleHenckArronstraat1.jpg|Den katolske domkirke av tre (1883) Henck Arronstraat
Fil:Moschee-Keizerstraat-Suriname.jpg|Moskeen i Keizerstraat (Ahmadiyya Anjuman Ishat-i-Islam Lahore)
Fil:Synagoge-Keizerstraat-Suriname.jpg|Synagogen (1842) i Keizerstraat
Fil:MoscheeSynagoge.jpg|Moske og synagoge ved siden av hverandre i Keizerstraat
Fil:TempelWanicastraat.jpg|Hindu-tempel (Arya Dewaker ca. 1998) i Wanicastraat
Fil:HindustanenDenkmal.jpg|Minnesmerke i Kleine Combeweg til ære for immigranter (hindustaner)
Fil:KonsulatCosterstraat.jpg |Det tidligere tyske honorarkonsulat i Costerstraat
Fil:Dr. Sophie Redmondstraat 250.JPG|Den nye tyske honorarkonsulat (2012), Dr. Sophie Redmondstraat 250
Fil:Gravenstraat 16.JPG|Østerrikes honorarkonsulat i Henck Arronstraat 16
Fil:Swalmbergstraat.jpg|Swalmbergstraat
Fil:Paramaribo, Lim A Postraat.JPG|Lim A Postraat
Fil:Helstonemonument.jpg|Das Helstone Monument
Fil:Johan Adolf Pengel.jpg|Pengel-figur, Uavhengighetsplassen
Fil:SVB 29-04-2012.JPG|Forballforbyundets sekretariat (SVB)
Fil:KamperveenStadion.jpg|Ved André-Kamperveen-stadion
Fil:Fort Zeelandia.jpg|Der Innenhof von Fort Zeelandia
Fil:Paramaribo - Nieuw Middelburg - 18th century city profile.jpg|Historisk stikk 
Fil:Paramaribowaterkant.jpg|Kolonistilhus, *Waterkant*
File:Waterkant_seen_from_Suriname_river.JPG|*Waterkant* sett fra elven


## Referanser


## Eksterne lenker
*
Trykksystem

Et **trykksystem** er et område i jordatmosfæren der lufttrykket er lavere eller høyere enn normalt. Termodynamiske effekter i atmosfæren og havet fører til at høy- og lavtrykk kontinuerlig oppstår og dør ut. 

## Trykksystemer på værkart

På værkart kan vi se en grafisk framstilling av trykksystemer, ofte sammen med værfronter. Lavtrykksystemer merkes med en stor **L**, med mindre de er tropiske stormer eller tropiske sykloner da spesielle værsymbol blir brukt. Høytrykkssystemer merkes med en stor **H**. Hvor kraftige trykkssystemene er kan vi se etter hvor tett isobarene ligger.

## Lavtrykksystemer
Lavtrykkssystemer har som regel syklonske egenskaper. På den nordlige halvkule blåser vinden mot klokka rundt lavtrykket på grunn av corioliseffekten, mens den blåser med klokka rundt lavtrykket på den sørlige halvkule. Lavtrykksystemer fører som regel til skyet vær og nedbør, og innimellom kraftig vind om lavtrykket er kraftig nok.  

De kraftigste uværene i historien har oppstått i forbindelse med syklonske lavtrykkssystemer. Tornadoer har for eksempel svært lavt trykk i senteret. 

Det laveste lufttrykket i havnivå som er observert er på 869,96 hPa. Det skjedde i det vestlige Stillehavet under tyfonen Tip den 12. oktober 1979. 

## Høytrykksystemer

Høytrykksystemer er ofte karakterisert med klart og kjølig vær. Vinden blåser antisyklonsk rundt høytrykk, det vil si med klokka på den nordlige halvkule og mot klokka på den sørlige halvkule. 

Om vinteren på den nordlige halvkule finner vi ofte vedvarende høytrykk over Nord-Amerika og Sibir, i tillegg til at de ofte oppstår over Nord-Europa. Dette kan føre til kuldebølger, som innimellom kan oppstå svært brått. I indre områder av Nord-Amerika har man observert at temperaturen har falt med så mye som 25ºC på bare noen timer i slike tilfeller. 

Høytrykksystemer fører sjelden med seg nedbør siden de produserer lite skyer. I kombinasjon med andre værsystem kan kaldlufta de fører med seg innimellom likevel føre til kraftig snøfall.

## Se også
Nordatlantisk oscillasjon
Sixtus

**Sixtus** kan vise til:

*Pave Sixtus I (115/166–125)
*Pave Sixtus II (257–258)
*Pave Sixtus III (432–440)
*Pave Sixtus IV (1471–1484)
*Pave Sixtus V (1585–1590)
Verneting

**Verneting** er et rettslig begrep som bestemmer hvilken rettskrets en sak hører under i første instans.

## Norge
I sivile saker (tvistemål) er hovedregelen at saken må reises ved saksøktes *hjemting*, det vil si den rettskrets hvor han har sin bopel, se for norsk retts vedkommende tvistemålsloven § 17. Dette kalles også *alminnelig verneting*. For juridiske personer gjelder det særlige regler, se nærmere i § 21. Staten har hjemting i Oslo, de enkelte kommuner vil ha hjemting i den rettskrets kommunen hører under, mens selskaper vil ha hjemting der styret sist hadde sitt sete. 

Det finnes imidlertid en del unntak fra dette utgangspunktet i loven. For eksempel kan søksmål som gjelder fast eiendom anlegges i den rettskrets hvor eiendommen ligger (§§ 22-23), og søksmål om erstatningsansvar og visse lignende spørsmål som angår skadevoldende handlinger kan anlegges i den rettskrets hvor den skadevoldende handling fant sted (§ 28). Som hovedregel kan dessuten partene avtale et annet verneting enn det som følger av loven, så lenge avtalen er begrenset til et spesielt rettsforhold, eventuelt et særskilt søksmål. Unntak gjelder for enkelte vernetingsregler, som er preseptoriske (ufravikelige), blant annet § 22. Dette kan være et alternativ til å avtale voldgift.

I straffesaker er utgangspunktet at saken må reises i den rettskrets hvor den straffbare handlingen fant sted, se straffeprosessloven § 10.
Northlink Ferries

**Northlink Ferries** er et britisk fergeselskap som har daglige ruter mellom det skotske fastlandet og de nordlige øygruppene Orknøyene og Shetland. Selskapet ble grunnlagt i 2006.

Northlink har to fergeruter:
*Scrabster til Stromness, Orknøyene (90 minutter)
*Aberdeen til Kirkwall, Orknøyene og Lerwick, Shetland (12 timer)

Ferger i Northlinkflåten:
*MV «Hamnavoe», betjener Scrabsterruten, 110m lang
*MV «Hjaltland» og MV «Hrossey», tvillingbåter som betjener Aberdeenruten, 125m lang
*MV «Hascosay», fraktskip i rute mellom Aberdeen og Orknøyene og Shetland

## Eksterne lenker
* Northlink Ferries – Offisielle hjemmeside
Fylkesvei 14 (Oppland)

**Fylkesvei 14 i Oppland** gikk mellom Stadum i Gran og Roa i Lunner. Veien var 23,6&nbsp;km lang.

2019 ble veien erstattet av fylkesvei 1606, fylkesvei 2288 og fylkesvei 2289.

## Kommuner og knutepunkter

* Grini bru over jernbane (Gjøvikbanen, 10 m)
* Grini bru (Vigga, 11 m)

## Referanser


## Eksterne lenker
* Vegvesenets vegkart
Celestine Babayaro

**Celestine Babayaro** (født 29. august 1978 i Kaduna) er en nigeriansk tidligere fotballspiller. Han spilte som venstreback.

## Klubbkarriere
Babayaro startet karrieren sin i det nigerianske laget Plateau United, før han dro til Belgia for å spille for Anderlecht i 1994. Han var også med på å vinne OL 1996 i Atlanta.

I april 1997 ble han kjøpt av det engelske laget Chelsea for £2,25 millioner pund. Det var klubbrekord for en tenåring på det tidspunktet. Mens han var i klubben vant han FA-cupen og Community Shield i 2000. I de syv årene han var der, konkurrerte han med Graeme Le Saux om venstrebackplassen, men fikk likevel over 200 kamper for Chelsea. Det var da Chelsea hentet Wayne Bridge at Babayaro mistet plassen sin på laget. Det ble kun fire Premier League-kamper i 2003/04.

I januar 2005 forlot han Chelsea til fordel for Newcastle United FC. Her etablerte han seg umiddelbart som førstevalg på venstrebacken, men var ofte plaget av skader. Den 10. desember 2007 besluttet både spiller og klubben å oppheve kontrakten. Babayaro er også den yngste debutanten i UEFA Champions League gjennom tidene, foran Alen Halilović og Youri Tielemans.

## Landslagskarriere
Celestine Babayaro var med i den nigerianske landslagstroppen i VM 2002, men gav seg med landslagsfotball etter sluttspillet, i en alder av 23. Likevel gjorde han et kort comeback under Afrikamesterskapet 2004, men han ble, i likhet med Porstmouths Aiyegbeni Yakubu, sendt hjem på grunn av manglende disiplin.

## Referanser


## Eksterne lenker
*
Smyril Line

**Smyril Line** er et rederi på Færøyene, som opererer cruisefergen MS «Norröna» i rute mellom Færøyene, Danmark og Island, samt flere lasteskip. «Norröna» har tidligere hatt faste anløp i Bergen, i Caithness og på Shetland.

Selskapet ble etablert av skipsoffiserne på MF «Smyril» i 1982 for å ta opp konkurransen med DFDS. De private investorene fikk en lånegaranti fra Færøyenes hjemmestyremyndigheter, som siden også har vært med på eiersiden. 40 år senere bestod den største eierkonstellasjonen av to norske og færøyske rederfamilier: Sævik-familien ved Havila Holding og Justinussen-familien.

Smyril Line kjøpte MS «Gustav Vasa» fra det svenske rederiet Lion Ferry, bygde den om, og satte den i rutefart mellom Danmark, Færøyene og Island som MS «Norröna» på sommerstid fra 1983. Siden 1998 har rederiet hatt helårsruter. Smyril Line fikk bygget den nåværende MS «Norröna» i 2003.

Smyril Line overtok Hotel Hafnia i Tórshavn i 2018 og åpnet det nye konferansehotellet Hotel Brandan i samme by i 2020.

Smyril Line har hovedkontor i Tórshavn og salgskontorer i Danmark og Tyskland.

## Ukentlige anløpshavner
*  Tórshavn, Færøyene
*  Seyðisfjörður, Island
*  Hirtshals, Danmark

## Referanser


## Eksterne lenker
*
Fylkesvei 2306

**Fylkesvei 2306** går mellom Grymyr og Gran sentrum i Gran.

Før 1. januar 2010 hadde veien betegnelsen fylkesvei 33.

Frem til 2019 hadde veien betegnelsen fylkesvei 36 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Filleonkel

**Filleonkel** er en betegnelse for mors eller fars fetter. I nynorsknære dialekter benyttes ordet også om en inngiftet onkel, om grandonkel, om annen mannlig slektning eller om en omgangsvenn av familien. Riksmålsordboken fra 1937 definerer filleonkel som «fars eller mors fetter», mens bokmålsordboken har de fire betydningen nevnt ovenfor. I Aschehoug og Gyldendals store norske ordbok oppgis kun den samme definisjonen som i Riksmålsordboken. «Fars eller mors fetter» er vanligst i bydialekter. Betydningen *grandonkel* er kjent fra Grimstad og Risør. På norsk har ikke fars eller mors fetter noen annen betegnelse enn *filleonkel* og *-tante*, mens *mors* eller *fars onkel* også kalles *grandonkel* eller *gammelonkel*.

Filleonkel og det tilsvarende begrepet filletante er særnorske begreper, som trolig oppstod i borgerlige og urbane miljøer med denne betydningen rundt 1900. På dansk brukes mest *halvonkel*, men *filleonkel* kan også brukes. På engelsk brukes begrepet *first cousin once removed*.

Motsatt heter det *fillenevø* eller *-niese*.

## Mindre vanlig bruk av begrepet

Av og til, spesielt i nynorskspråklige miljøer, ses uttrykket også brukt om andre mannlige slektninger, eller til og med personer utenfor familien, slik som venner av (de voksne i) familien.

I tillegg til sin egentlige og opprinnelige betydning, dvs. mors eller fars fetter, har uttrykket blitt brukt om
* Fjernere (voksen) mannlig slektning i forhold til barna (eksempelvis mors eller fars tremenning). 
* Ektefelle til bestemors eller bestefars søster (det normale uttrykket er her grandonkel)
* Ektefelle til mors eller fars søster (inngiftet onkel). (det normale uttrykket er her onkel)
* Nær mannlig venn av familien, i forhold til barna.

## Se også
*Filletante
*Onkel

## Referanser


## Eksterne lenker
* Søk på ordet «filleonkel» i norske ordbøker: 
* Språkrådet om filleonkel og filletante (2005)
* Språkrådet om filleonkel og filletante (2006)
Eurasiske elefanter

* asiatisk elefant

**Eurasiske elefanter** (*Elephas*) er slekt med elefanter som utviklet seg i Afrika og siden migrerte til Asia og Europa. Man kjenner til elleve arter, men ti av dem er udødd. Bare asiatisk elefant har klart seg inn i vår tid.

De eurasiske elefantene er etterkommere av *[[Stegodon]]* og *[[Primelephas gomphotheroides]]* gjennom mammutene (*Mammuthus*). Den for lengst utdødde arten *[[Elephas recki]]* var trolig den største elefanten som noen gang har levd. Dette enorme elefantdyret, som minnet om en mammut, fantes i Afrika for mellom  år siden. Skulderhøyden var omkring 4,5 meter. *E. recki* var trolig også den første av elefantartene i denne slekten.

## Inndeling
Inndelingen følger Shoshani *et al.*(2007).

* Proboscidea, snabeldyr
** Elephantiformes
*** Elephantimorpha
**** Elephantida
***** Elephantoidea
****** Elephantidae, elefantfamilien
******* Elephantini
******** Elephantina
********* *[[eurasiske elefanter|Elephas]]*, eurasiske elefanter
********** †*[[Elephas antiquus|E. antiquus]]* (Europa)
********** †*[[Elephas beyeri|E. beyeri]]* 
********** †*[[Elephas celebensis|E. celebensis]]*
********** †*[[Elephas cypriotes|E. cypriotes]]* 
********** †*[[Elephas ekorensis|E. ekorensis]]* 
********** †*[[Elephas falconeri|E. falconeri]]* (Sicilia og Malta)
********** †*[[Elephas iolensis|E. iolensis]]* 
********** *[[Asiatisk elefant|E. maximus]]*, asiatisk elefant
********** †*[[Elephas planifrons|E. planifrons]]* 
********** †*[[Elephas platycephalus|E. platycephalus]]* 
********** †*[[Elephas recki|E. recki]]* (Afrika)
********* †*[[Mammuthus]]*, mammuter

## Referanser




## Eksterne lenker
*
Lengste veitunneler i hvert fylke

Oversikt over de fem lengste veitunnelene i hvert av Norges fylker:

## Veitunneler

### [[Agder]]

### [[Akershus]]

### [[Buskerud]]

### [[Finnmark]]

### [[Innlandet]]

### [[Møre og Romsdal]]

### [[Nordland]]

### [[Oslo]]

### [[Rogaland]]

### [[Telemark]]

### [[Troms]]

### [[Trøndelag]]

:Forbordsfjelltunnelen (6100 m) skal åpnes i 2027

### [[Vestfold]]

Holmestrandtunnelen er 1862 meter lang, men har vært stengt for trafikk siden 2012.

### [[Vestland]]

### [[Østfold]]

## Se også

*Veitunneler i Norge
*Liste over veitunneler i Norge
*Undersjøiske veitunneler i Norge
*Jernbanetunneler i Norge

## Kilder
*Gunnar Lotsberg: The World's Longest Tunnel Page
*Vegdirektoratet: Gjenanskaffelsesverdien av riksvegnettet
*Vegen og Vi: TERN-tunneler
Zalmay Khalilzad

**Zalmay Khalilzad** (født 22. mars 1951 i Mazar-e Sharif i Afghanistan) er en amerikansk diplomat. Fram til desember 2006 var han USAs ambassadør i Irak. 4. desember 2006 ble det kunngjort at Khalilzad ville gå av som ambassadør i Irak og bli etterfulgt av Ryan Crocker. I januar 2007 ble Khalilzad foreslått som USAs nye ambassadør til FN, etter at den amerikanske kongressen i november 2006 forkastet John Bolton.

Khalilzad er USAs spesialutsending til Afghanistan med ansvar for å initiere fredsforhandlinger med Taliban.

I oktober 2021 rapporterte CNN at Zalmay Khalilzad, USAs viktigste utsending for Afghanistan, vil slutte i stillingen i Afghanistan, etter slutten av tilbaketrekningen av amerikanske styrker i Afghanistan.

## Liv og virke
### Bakgrunn, akademisk karriere
Khalilzad ble født 22. mars 1951 i byen Mazar-e Sharif i Nord-Afghanistan. Han hadde to brødre og tre søstre, moren som var sjiamuslim stelte hjemme, mens faren som var sunnimuslim arbeidet ved et statlig kontor.

Etter at Zalmay hadde fullført åttendeklasse flyttet familien til hovedstaden Kabul, og han fortsatte der på en engelskspråklig eliteskole som han fullførte med toppkarakterer. I 1966 var han ett år i California som en del av et studentutvekslingsprogram.

I 1970 fikk Khalilzad stipend ved American University i Beirut i Libanon og studerte statsvitenskap og historie der til han ble uteksaminert med mastergrad i 1974. I Beirut møtte han sin fremtidige kone Cheryl Benard, som er en østerriksk forfatter.

I 1975 flyttet Khalilzad til Chicago, hvor fullførte doktorgradsstudiet ved University of Chicago i 1979. Her kom han i kontakt med et viktig nykonservativt miljø, deriblant Paul Wolfowitz. 

Fra 1979 til 1985 var Khalilzad amanuensis i statsvitenskap ved Columbia University i New York. 

### Politisk engasjement
I denne perioden samarbeidet han tett med Zbigniew Brzezinski, som var arkitekten bak USAs støtte til den afghanske mujahedinbevegelsen motstand mot sovjetstyrkene i den afghansk-sovjetiske krig.

Khalilzad var medlem av den neokonservative tankesmien Project for the New American Century (PNAC) og rådgiver for oljeselskapet Unocal, der han ble medlem av president Bushs kabinett. Der var han dens viktigste muslim.

### Ambassadør
I november 2003 ble han USAs ambassadør til Afghanistan. Det vervet innehadde han til juni 2005.

Han ble deretter utnevnt av president George W. Bush til ambassadør i Irak.

Den 12.&nbsp;februar 2007 nominerte Bush ham til etterfølger etter John R. Bolton og den interimistisk innsatte Alejandro Daniel Wolff til USAs ambassadør til De forente nasjoner i New York. Den 29.&nbsp;mars 2007 bekreftet det demokratisk dominerte Senatet nominasjonen. Khalilzad var president for FNs sikkerhetsråd i mai måned i 2007. Etter Barack Obamas overtakelse som USAs president ble han erstattet på FN-posten av Susan E. Rice.

Etter dette har han vært rådgiver ved Center for Strategic and International Studies (CSIS) og president for Khalilzad Associates.

## Referanser
Agneta Andersson

**Agneta Andersson** (født 25. april 1961, død 8. oktober 2023) var en svensk kajakkpadler som vant blant annet tre OL-gull og et VM-gull i kajakkpadling.

I 1996 ble hun sammen med Susanne Gunnarsson tildelt Svenska Dagbladets gullmedalje.

## VM- og OL-medaljer
* **VM-medaljer:**
** VM-1993 i København: gull i K2 (sammen med Anna Olsson)
* **OL-medaljer:**
** OL-1984 i Los Angeles: gull i K1 
** OL-1984 i Los Angeles: gull i K2 (sammen med Anna Olsson)
** OL-1984 i Los Angeles: sølv i K4
** OL-1992 i Barcelona: sølv i K2 (med Susanne Gunnarsson)
** OL-1992 i Barcelona: bronse i K4 
** OL-1996 i Atlanta: gull i K2 (med Susanne Gunnarsson).

## Referanser


## Eksterne lenker
*
Filletante

**Filletante** er en betegnelse for mors eller fars kusine. *Filletante* og det tilsvarende begrepet filleonkel er særnorske begreper, som trolig oppstod i borgerlige og urbane miljøer rundt 1900 som betegnelser på fars eller mors søskenbarn. På dansk brukes mest *halvonkel*, men *filleonkel* kan også brukes. På engelsk brukes begrepet *first cousin once removed*.

Motsatt heter det *fillenevø* eller *filleniese*.

## Annen bruk av begrepet
Av og til brukes ordet også om andre slektninger, eller til og med personer utenfor familien. Det blir, særlig i nynorskspråklige og rurale områder, i tillegg også brukt om:

* Fjernere (voksen) kvinnelig slektning i forhold til barna (eksempelvis mors eller fars tremenning).
* Nær kvinnelig venn av familien, beskriver forholdet til barna 
* Hustru til bestemors eller bestefars bror (det korrekte uttrykket er her grandtante)
* Hustru til mors eller fars bror (det korrekte uttrykket er her tante)

## Se også
*Filleonkel
*Tante

## Referanser


## Eksterne lenker
* Søk på ordet «filletante» i norske ordbøker: 
* Filleonkel og filletante. Språknytt 4/2005
Afrikanske elefanter

* afrikansk savanneelefant
* afrikansk skogselefant

**Afrikanske elefanter** (*Loxodonta*) er en slekt med elefanter som utviklet seg i Afrika og har blitt der. Man kjenner til minst fire arter, men to av dem er utdødde. I senere år er det også framsatt påstander om at såkalt *vestafrikansk elefant* også kan regnes som en egen art. Spørsmålet er imidlertid ikke avklart, og African Elephant Specialist Group hevder det trengs ytterligere forskning før en omklassifisering eventuelt kan støttes.

Arten *Loxodonta adaurora* regnes  å være den første elefanten i denne slekten, men den er  utdødd for  lenge siden. Trolig har slekten utviklet seg fra blant  annet *Primelephas gomphotheroides*. Ny forskning har dessuten vist at *Mammuthus primigenius* er nærmere beslektet med artene i slekten *Loxodonta* enn tidligere antatt. Mye tyder på at de to nålevende artene afrikansk skogselefant (*Loxodonta cyclotis*) og afrikansk savanneelefant (*Loxodonta africana*) har utviklet seg separat i nærmere 2,5 millioner år. Spørsmålet om afrikansk skogselefant er en egen art eller ikke, er fortsatt heller ikke endelig avklart. Nordafrikansk elefant (*Loxodonta pharaohensis*) er utdødd.

Nålevende afrikanske elefanter er generelt større enn den asiatiske. Størst er den afrikanske savanneelefanten, der hannene gjerne veier omkring 6-7,5 tonn og normalt blir omkring 3-3,5 meter høy på skuldrene. Til sammenligning blir den afrikanske skogselefanten sjelden mer enn 2,5 meter høy (typisk omkring 2-2,2 meter). Den veier også adskillig mindre, og bare sjelden mer enn 5 tonn. Den asiatiske elefanten veier normalt omkring 4,5-5,5 tonn og blir ca. 2,5-3 meter høy.

Den største elefanten som noen gang har blitt registrert var en afrikansk hann som ble skutt i Angola i 1974. Den veide ca. 12&nbsp;240 kg og målte 400 cm i skulderhøyde. Tjue år tidligere ble det også skutt en hannelefant i Angola som veide ca. 12 tonn. Dette dyret står nå utstilt ved Smithsonian National Museum of Natural History i Washington D.C., USA.

## Nålevende og utdødde arter

* *[[Loxodonta]]* (afrikanske elefanter)
** *Loxodonta adaurora* † (opprinnelig afrikansk elefant)
** *[[Loxodonta africana]]* (afrikansk savanneelefant)
** *[[Loxodonta cyclotis]]* (afrikansk skogselefant)
** *[[Loxodonta pharaohensis]]* † (nordafrikansk elefant)

## Referanser


## Eksterne lenker
* 
* To afrikanske elefanter – forskning.no
Susanne Gunnarsson

** Linnea Susanne Gunnarsson** (født **Wiberg** 8. september 1963 i Katrineholm) er en svensk kvinnelig kajakkpadler som har vunnet olympisk- og VM-gull i kajakkpadling.

I 1996 ble hun sammen med Agneta Andersson tildelt Svenska Dagbladets gullmedalje.

## OL-medaljer
* **OL-medaljer:**
** OL 1996 i Atlanta: gull i K2 (med Agneta Andersson)
** OL 1992 i Barcelona: sølv i K2 (med Agneta Andersson)

## Referanser


## Eksterne lenker
*
Pantelåner

En **pantelåner** er en person eller institusjon som låner ut penger mot at låneren fysisk overleverer eiendeler som sikkerhet for lånet. Juridisk kalles dette for håndpant. Låneren får kvittering for eiendelen som forblir i pantelånerens varetekt inntil lånet blir betalt tilbake.

Om lånet ikke betales tilbake som avtalt, kan pantelåneren selge panteobjektet over disk eller på auksjon.

Lån mot håndpant i løsøre, selv klesplagg, var svært vanlig tidligere. Etter hvert er blant annet smykker og gjenstander av gull og sølv kurante panteobjekter. Pantelånere holder som regel til i byer og kanskje spesielt havnebyer.

## Historie
Den som var pengelens kunne løse problemet ved «å gå til onkel og stampe klokka» (eller bukse og sko). «Onkel» betyr pantelåner og «stampe» betyr pantsette.

Bare i Oslo fantes 11 pantelånskontor i 1912. Pantelånskontorene kom som en motvekt til private «lånehaier», som det var utallige av på 1800-tallet, og de var i sterk vekst fra slutten av århundret og utover på 1900-tallet.

I 1888 var pantelånsrenten i Oslo 2 prosent per måned. Minste pantelånsbeløp var 1 krone (et brød kostet ca. 15 øre, en liter melk ca. 5 øre) og minste rentebeløp var 10 øre.

Lånekontoret i Oslo, som kalles «Stampen», er den pantelånsvirksomheten som har eksistert lengst og den siste i sitt slag som fortsatt drives i Norge. Etter forskjellige oppkjøp og fusjoner eies virksomheten nå av Nordea Finans

Den populære TV-serien Pantelånerne i Las Vegas, omhandler en populær pantelåner som holder til i Las Vegas. Serien sendes på Max i Norge. 

## Eksterne lenker
* Panteloven
* Lånekontoret i Oslo (''Stampen'')
Zoso

**Zoso** eller **ZoSo** er navnet på det kjente symbolet til gitaristen Jimmy Page som var med i det verdenberømte bandet Led Zeppelin.

Symbolet er antakelig hentet fra matematikeren og okkultisten Girolamo Cardano som levde på 1500-tallet i sitt arbeid med tittelen *Ars Magica Arteficii* fra 1557 hvor det blir brukt til å representere planeten Saturn med formål innen magi. Page er født i Steinbukkens tegn og derfor, ifølge astrologien, styrt av planeten Saturn.

Tegnet har også stor likhet med magiske talismaner fra det syvende århundre. Hva det betyr personlig for Page er uvisst, siden han aldri sa noe offentlig om det, men han var opptatt av svart magi og Aleister Crowley, så det har trolig sammenheng med hans okkulte interesser.

## Referanser
Storsjön (Krokom og Åre)

**Storsjön** er Sveriges femte største innsjø, med et areal på 464&nbsp;km². Innsjøen ligger i Jämtlands län, i kommunene Östersund, Berg, Krokom og Åre. På den østlige bredden av Storsjöen ligger byen Östersund, og Frösön er den største øya i innsjøen.

Geologisk ligger Storsjön helt i den østre utkanten av de nordiske Kaledonidene, og tilhører nedre skyvedekke fra den Kaledonske fjellkjedefolding for 400 millioner år siden. Berggrunnen består av leirskifer og kalkstein fra midtre og øverste ordovicium. Helt i øst starter det svekofinniske grunnfjellet. På sørbredden av Storsjöen er det et mindre meteorittkrater som i dag preges av leirskifer- og breksjebergarter.

Trafikverket Färjerederiet driver to gratis ferjeruter på Storsjön, en mellom Norderön og Håkansta og en mellom Isön og Norderön. Om vinteren brøytes det vei på isen som erstatning for ferjene.

Storsjön er Östersunds drikkevannskilde. I november 2010 ble tusenvis av mennesker i Östersund rammet av magesyke med diaré. Det viste seg å skyldes parasitten *[[Cryptosporidium]]* som hadde kommet med drikkevannet fra Storsjön.

Sjøen er betydelig påvirket av blant annet industri, transport og infrastruktur. Den økologiske statusen klassifiseres som «moderat» (sv. *måttlig*), og den kjemiske status klassifiseres som «ikke god» (sv. *uppnår ej god*).

Det er ingen restriksjoner på fisket i Storsjön, men i vassdrag som munner ut her, er det kun tillatt med håv og håndredskap.

## Se også
*Slaget på Storsjöns is
*Liste over innsjøer i Skandinavia

## Referanser
Bydeler i Gjøvik

**Bydelene i Gjøvik** angis på flere nivåer. De tre hovednivåene består av søndre og nordre bydel i Gjøviks sentrale områder i tillegg til Hunndalen. Utenfor Gjøvik by er det flere tettstedsområder i tidligere Biri, Snertingdal og Vardal kommuner, blant annet Biri, Bybrua m.fl.

**[[Nordbyen (Gjøvik)|Nordbyen]] (nordre bydel)**
* Sentrum 
* Hovde
* Hunn
*Hunnshovde

**[[Sørbyen]] (søndre bydel)**
* Vindingstad 
* Viken
* Tongjordet
* Kopperud
*Rambekk

**[[Hunndalen]]**
* Nygard
* Blomhaug
* Øverbymarka
* Brusveen

**Øvrige tettbebyggelser utenfor Gjøvik by** 
* Snertingdal
* Linnerud-Breiskallen 
* Redalen-Lundstein
* Biri
* Biri Øver 
* Biristrand
Telecom Tower

**Telecom Tower**, eller **BT Tower**, i London, tidligere **Post Office Tower** eller **London Telecom Tower**, er en høy sylindrisk bygning i bydelen Camden. Selve bygningen er 175 m høy med en antenneseksjon som gir hele bygget en total høyde på 188 m, og var i mange år Londons høyeste bygning.

Tårnet ble reist i åra 1963 til 1966 for det britiske postverket (General Post Office) på ei tomt som tidligere rommet BBCs nasjonale distribusjonssenter. Tårnet var en del av et nasjonalt nett for mikrobølgelink. Det hadde en underjordisk bunker som sivilt nøkkelpersonell raskt kunne evakuere til i tilfelle krig. Det var videre passasje til Victorialinjen, som kunne tjene som en underjordisk forbindelse mellom de viktigste sivile installasjonene i sentrale London.

Foruten kontorer og tekniske installasjoner hadde tårnet utsiktsgallerier og den roterende restauranten «Top of the Tower» i 35. etasje, og var åpen for publikum. Omkring en million mennesker rakk å besøke tårnet før en bombe eksploderte på restaurantens herretoalett 31. oktober 1971. Den anarkistiske gruppa Angry Brigade tok på seg ansvaret for bomben. Året etter ble tårnet stengt for besøkende. I 1991 ble BT Tower overgått av Canary Wharf Tower i høyde.

Like til midten av 1990-tallet var Telecom Tower en offisiell hemmelighet, og eksisterte ikke på britiske kart. I 2003 ble Telecom Tower klassifisert som verneverdig; det betyr at fasaden ikke kan endres og at antennene - mange av dem er ikke lenger i bruk - ikke kan fjernes. 

## Se også
* Liste over Londons høyeste byggverk